Lonthong kupang utawa lontong kupang ya iku panganan khas arupa lonthong saka pasisir wetan Jawa Wetan, utamané tlatah Surabaya, Pasuruan lan Sidoarjo. Sanadyan jenengé lonthong kupang, ananging ora ana gandhèng cènèngé karo kutha Kupang, Nusa tenggara Wétan. Panganggonan jeneng kupang iki gegayutan karo bahan dhasaré arupa kupang yaiku kerang cilik-cilik utawa kawentar mawa jeneng rémis. Rémis iki ukurané padha kaya beras, sawetara 1 sèntimèter. Kupang sing duwè jejeng latin "Corbula faba" ditèmoni ing pasisir laut kang mbanyu asin salah sijiné iku ing Madura. Kupang duwé kandhutan Fe (zat besi) lan Zn (zinc/sèng). Olah-olahan iki kasusun saka lonthong, kupang, lentho lan sambel petis. Panganan iki rasané gurih, pedhès lan rada legi. Jajanan iki bisa ditemoni ing warung lan bakul pinggir dalan. Padatané lontong kupang dipangan karo saté kerang lan ombèn-ombèn arupa ès degan. 